ترا تعافيت منهن ،
لا يظل بالك مو آنه الـ يجلب بعد بـ
ذيالك !
ولا أنه الـ بعد يسهر يتاني
تعود ،
خلني لوحدي أعيش
و وحدك أحلالك ...
.................
زيتونه ..
دخل جوا وخلاني بصدمتي
دخلت ورا بسرعه اريد اعرف ليش دخل وشنو يقربهم ومنو همه .....
سمعت صوته دا يحجي الصوت دا يطلع من جهه غرفه المراه
تقربت الباب مفتوح
واكف حاضنها وهي تبوسه بوجهه وتدعلي اله ربي يحفظه وتعبر عن اشتياقها
قبل لا يشوفوني دخلت بسرعه للغرفه
البنيه فزت من شافتني جانت مدد على سرير ولابسه سماعات أذان....
بسرعه كعدت على حيلها وغلقت التلفون ونزعت السماعات
_اكلج انتي ما كلتي شنو اسمج
زيتونه
_وين اكو هيج اسم اخاف هذا لقبج
كعدت على سرير وباوعت عليها
لا اسمي
_هااا لعد شعجب مسألتي على اسمي
خليت راسي على مخده وغمضت
مو مهم اعرف
من جاوبتها هيج سكتت محجت اي شي
بعدين انتبهت على نفسي شنو حجيت اني باقيه على اسلوبي ويه الموظفات العندي.....
فتحت عيوني وحجيت ب ابتسامه كوه عليه اجامل
اشاقه وياج
شنو اسمج يا حلوه
_ عهد
حلو مثلج
_شكراً
اسمع صوته ينادي عهد بصوت عالي والله زمن حتى صوته متغير لو اني هيج احس لان صار سنين مسامعته ....
اشوفها كمزت من سرير بفرحه وطلعت تركض
بقت الباب وراها مفتوح واكفين بصاله كدامي اباوع عليه حضنها ويبوس براسها
وهو كولش طويل والبنيه ضايعه يمه اليشوفها يكول بنته
يجوز بنته ليش لا شنو قابل مازوج
الشيب ترس راسه معقوله ماعنده اطفال
دخلت ضمت الفلوس بخزانتها وقفلت الخزانه
شنو انتي بنته الوحيده شو ماكو بس انتي
باوعت عليه ب استفهام
_منو قصدج اخوي
فتحت عيوني شنو اخته هو وين عنده اخوات
هااا ما ادري عبالي بنته
_لا هذا اخوي ما مزوج
الله يحفظه الكم
_تسلمين
مددت على سرير بصفي شكد تكتب لخاطر الله من يمي مليت مادري تراسل منو وطول ما تراسل الابتسامه على وجهه